กฎกระทรวงกฎกระทรวงการอนุญาตผลิตยาสูบพ.ศ. ๒๕๖๐[๑] อาศัยอำนาจตามความในมาตรา๕ วรรคหนึ่ง และมาตรา ๑๖๓ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ๑ กฎกระทรวงนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไปข้อ๒ ผู้ใดประสงค์จะขอใบอนุญาตผลิตยาสูบต้องมีคุณสมบัติอย่างใดอย่างหนึ่งดังต่อไปนี้(๑)เป็นรัฐวิสาหกิจไทย(๒)เป็นนิติบุคคลที่จัดตั้งขึ้นตามกฎหมายไทย(๓)เป็นบุคคลธรรมดาที่มีอายุไม่ต่ำกว่ายี่สิบปีบริบูรณ์ข้อ๓ ผู้ใดประสงค์จะผลิตยาสูบให้ยื่นคำขอต่ออธิบดีตามแบบที่อธิบดีประกาศกำหนดพร้อมด้วยเอกสารหรือหลักฐาน ณสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมผลิตยาสูบจะตั้งอยู่ข้อ๔ เมื่อเจ้าพนักงานสรรพสามิตได้รับคำขอใบอนุญาตแล้วให้ตรวจสอบรายละเอียดในคำขอ เอกสารและหลักฐานว่ามีความถูกต้องและครบถ้วนหรือไม่ในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารหรือหลักฐานไม่ถูกต้องหรือไม่ครบถ้วนให้เจ้าพนักงานสรรพสามิตแจ้งเป็นหนังสือให้ผู้ยื่นคำขอแก้ไขเพิ่มเติมคำขอจัดส่งเอกสารหรือหลักฐานให้ถูกต้องและครบถ้วนภายในระยะเวลาที่เจ้าพนักงานสรรพสามิตกำหนดในกรณีที่ผู้ยื่นคำขอไม่แก้ไขเพิ่มเติมคำขอหรือไม่จัดส่งเอกสารหรือหลักฐานให้ถูกต้องและครบถ้วนภายในกำหนดเวลาตามวรรคสองให้ถือว่าผู้ยื่นคำขอละทิ้งคำขอ และให้เจ้าพนักงานสรรพสามิตแจ้งเป็นหนังสือให้ผู้ยื่นคำขอทราบในกรณีที่เจ้าพนักงานสรรพสามิตตรวจสอบแล้วเห็นว่ารายละเอียดในคำขอ เอกสารและหลักฐานถูกต้องและครบถ้วนให้เสนอต่ออธิบดีพิจารณาเพื่อออกใบอนุญาตผลิตยาสูบต่อไปข้อ ๕ ในกรณีที่อธิบดีมีคำสั่งออกใบอนุญาตผลิตยาสูบให้แจ้งคำสั่งดังกล่าวแก่ผู้ยื่นคำขอใบอนุญาตตามวิธีการที่อธิบดีกำหนดและให้มารับใบอนุญาตผลิตยาสูบภายในสามสิบวันนับแต่วันที่ได้รับแจ้งหากไม่มารับใบอนุญาตภายในกำหนดเวลาให้ถือว่าสละสิทธิการเป็นผู้ได้รับใบอนุญาตผลิตยาสูบในกรณีที่อธิบดีมีคำสั่งไม่ออกใบอนุญาตผลิตยาสูบให้แจ้งคำสั่งดังกล่าวเป็นหนังสือแก่ผู้ยื่นคำขอใบอนุญาตทราบ ทั้งนี้ ให้ระบุเหตุผลของการไม่อนุญาตรวมทั้งแจ้งสิทธิอุทธรณ์การยื่นคำอุทธรณ์และระยะเวลาสำหรับการอุทธรณ์ให้ผู้ยื่นคำขอทราบด้วยใบอนุญาตผลิตยาสูบให้เป็นไปตามแบบที่อธิบดีประกาศกำหนดข้อ๖ ผู้ได้รับใบอนุญาตผลิตยาสูบมีหน้าที่ดังต่อไปนี้(๑)ส่งตัวอย่างฉลากยาสูบต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาที่โรงอุตสาหกรรมยาสูบตั้งอยู่ก่อนทำการผลิตยาสูบไม่น้อยกว่าสามสิบวันและให้ส่งตัวอย่างฉลากตามกำหนดเวลาดังกล่าวทุกครั้งที่มีการเปลี่ยนแปลงข้อความหรือรายละเอียด(๒)จัดทำฉลากยาสูบตามรูปแบบและรายละเอียดที่อธิบดีประกาศกำหนดสำหรับยาสูบที่จำหน่ายในราชอาณาจักรและเป็นไปตามที่กำหนดไว้ในกฎหมายว่าด้วยการควบคุมผลิตภัณฑ์ยาสูบ(๓)อำนวยความสะดวกให้เจ้าพนักงานสรรพสามิตตรวจโรงอุตสาหกรรม ตลอดจนอุปกรณ์ที่ใช้ในการประกอบอุตสาหกรรม(๔)ในกรณีที่ใช้แสตมป์ยาสูบ ให้ดำเนินการ ดังต่อไปนี้(ก)เก็บรักษาแสตมป์ยาสูบไว้ในสถานที่ที่มั่นคงแข็งแรงภายในโรงอุตสาหกรรมนั้น(ข)จัดทำบัญชีควบคุมการรับจ่ายการใช้แสตมป์ยาสูบสำหรับยาสูบที่ผลิตในราชอาณาจักรและจัดทำงบเดือนสำหรับการปิดแสตมป์ยาสูบตามแบบที่อธิบดีประกาศกำหนด(๕)จัดทำบัญชีรายวันและงบเดือนซึ่งแสดงการรับและจ่ายวัตถุดิบรวมทั้งการผลิตและจำหน่ายยาสูบ ตามแบบที่อธิบดีประกาศกำหนดข้อ๗ ก่อนใบอนุญาตผลิตยาสูบสิ้นอายุหากผู้ได้รับใบอนุญาตผลิตยาสูบผู้ใดประสงค์จะผลิตยาสูบต่อเนื่องจากที่ได้รับอนุญาตให้ยื่นคำขอใบอนุญาตผลิตยาสูบตามแบบที่อธิบดีประกาศกำหนดพร้อมด้วยเอกสารและหลักฐานตามที่ระบุไว้ในแบบดังกล่าวล่วงหน้าเก้าสิบวันก่อนวันที่ใบอนุญาตสิ้นอายุให้นำความในข้อ๓ ข้อ ๔ และข้อ ๕ มาใช้บังคับกับการขออนุญาตและการอนุญาตผลิตยาสูบโดยอนุโลมข้อ๘ ผู้ได้รับใบอนุญาตผลิตยาสูบต้องควบคุมดูแลให้ลูกจ้างหรือบุคคลใดซึ่งรับผิดชอบในการดำเนินการใดๆตามใบอนุญาตปฏิบัติให้ถูกต้องตามกฎหมายว่าด้วยภาษีสรรพสามิตเกี่ยวกับยาสูบและเงื่อนไขที่กำหนดไว้ในใบอนุญาตและต้องไม่ยินยอมให้บุคคลใดกระทำการอันเป็นความผิดตามกฎหมายว่าด้วยภาษีสรรพสามิตเกี่ยวกับยาสูบและกระทำการที่ขัดต่อเงื่อนไขที่กำหนดไว้ในใบอนุญาต ณโรงอุตสาหกรรมผลิตยาสูบที่ได้รับใบอนุญาตข้อ๙ ให้ผู้ได้รับอนุญาตผลิตยาสูบในวันก่อนวันที่พระราชบัญญัติภาษีสรรพสามิตพ.ศ.๒๕๖๐ ใช้บังคับ ยังคงประกอบกิจการต่อไปได้ และให้มายื่นคำขอใบอนุญาตผลิตยาสูบต่ออธิบดีภายในหกเดือนนับแต่วันที่พระราชบัญญัติภาษีสรรพสามิตพ.ศ. ๒๕๖๐ ใช้บังคับ เมื่อได้รับคำขอแล้วให้อธิบดีออกใบอนุญาตผลิตยาสูบตามกฎหมายต่อไปข้อ๑๐ คำขอใบอนุญาตผลิตยาสูบที่ได้ยื่นไว้ในวันก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าเป็นคำขอตามกฎกระทรวงนี้และให้นำกฎกระทรวงนี้มาใช้บังคับกับการอนุญาตผลิตยาสูบตามคำขอนั้นในกรณีที่คำขอที่ยื่นตามวรรคหนึ่งหรือเอกสารหรือหลักฐานที่ยื่นพร้อมคำขอแตกต่างไปจากที่กำหนดในกฎกระทรวงนี้ให้อธิบดีสั่งให้ผู้ขอรับใบอนุญาตดำเนินการแก้ไขเพิ่มเติมคำขอ หรือจัดส่งเอกสารหรือหลักฐานเพิ่มเติมเพื่อให้เป็นไปตามกฎกระทรวงนี้ข้อ๑๑ ให้บรรดาฉลากยาสูบที่ผู้ประกอบอุตสาหกรรมยาสูบตามกฎหมายว่าด้วยยาสูบทำขึ้นโดยถูกต้องตามกฎหมายว่าด้วยยาสูบและใช้อยู่ในวันก่อนวันที่กฎกระทรวงฉบับนี้ใช้บังคับยังคงใช้ได้ต่อไปอีกหนึ่งร้อยแปดสิบวันนับจากวันที่กฎกระทรวงนี้ใช้บังคับให้ไว้ ณ วันที่ ๑๒กันยายน พ.ศ. ๒๕๖๐อภิศักดิ์ ตันติวรวงศ์รัฐมนตรีว่าการกระทรวงการคลังหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๑๖๓ วรรคสอง แห่งพระราชบัญญัติภาษีสรรพสามิต พ.ศ. ๒๕๖๐บัญญัติให้การขออนุญาตและการออกใบอนุญาตผลิตยาสูบ ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้ปวันวิทย์/ภวรรณตรี/จัดทำ๒๐ กันยายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๙๕ ก/หน้า ๗๖/๑๖ กันยายน ๒๕๖๐